संस्कृतभारत्याः देहलीप्रान्तेन आयोजितः शिक्षकप्रशिक्षणवर्गः\nअयि भोः संस्कृतानुरागिणः संस्कृतभारत्याः देहलीप्रान्तेन संस्कृतस्य संस्कृतमाध्यमेन पाठनकौशलविकासाय भाषाविकासाय च शिक्षकप्रशिक्षणवर्गः आयोजयिष्यते । संस्कृतानुरागिणः भवन्तः वर्गेऽस्मिन् समुपस्थाय अवसरम् एतं सदुपयुक्तं कुर्वन्तु इति विनिवेदनम् । तिथिः २ जून २०१८ सायं ६.०० वादनतः १३ जून प्रातः ९.०० वादनपर्यन्तम् वर्गस्थानम् श्रीरमशिक्षामन्दिरम् सीनियर-सेकेण्ड्री-स्कूल जिन्दपुरम् दिल्ली- ११००३६ मार्गविवरणम् निकटवर्ति-मेट्रोस्थानकं बादलीमोड़ ( हैदरपुरम् ) उत जहांगीरपुरी । वसयानेन अलीपुरस्थ-एस डी. एम-कार्यालयसमीपे अवतीर्य बैट्रीरिक्शाद्वारा जींदपुर श्री राममशिक्षामंदिरं प्राप्तुं शक्यते । प्रवेशार्हता संस्कृतसम्भाषणसमर्थाः प्रविष्टसंवादशालाः चालितसम्भाषणशिविराः प्रविष्टावासीयवर्गाः च । सम्पर्कसूत्रम् संस्कृतभारती-देहली २५ दीनदयाल- उपाध्याय- मार्गः नई दिल्ली- ११०००२ 9013001972 8385945895 व्यक्तित्वविकासाय भाषासौष्ठसम्पादनाय नेतृत्वगुणानां विकासाय संस्कृतशिक्षणक्षेत्रे आधुनिकपद्धतीनां तथा च तन्त्राणाम् अवगमनाय एषः महत्तमः अवसरः । शिक्षकप्रशिक्षणवर्गे भागः उद्यताम् । संस्कृतसम्भाषणशिविराणि विविधसंस्कृतकक्ष्याः च सञ्चाल्यन्ताम् पञ्जीयनशुल्कम् रू. 800/- वर्गनियमाः गमनागमनव्ययः वर्गार्थिभिः एव निर्वोढव्यः । दैनन्दिनवस्तूनि शय्यावस्त्राणि भोजनपात्राणि दैनन्दिन- औषधानि च स्वयम् आनेतव्यानि । 02.06.18 दिनाङ्के शनिवासरे सायं 6 वादनात पूर्वम् एव वर्गस्थानं प्राप्तव्यम् । आगमनसूचना 28 मे-पर्यन्तम् अवश्यमेव दातव्या । 13.06.18 दिनाङ्के प्रातः 9 वादनानन्तरं स्वस्थानं प्रति गन्तुं शक्यते । विलम्बेन आगतवतां वर्गे प्रवेशावसरः न भविष्यति । वर्गार्थिभिः दशदिनानि अपि अहोरात्रं वर्गस्थाने उपस्थितैः भाव्यम् । वर्गारम्भतः समाप्तिं यावत् बहिर्गमनं निषिद्धम् । शिविरे बहुमूल्यवस्तूनां दूरवाण्याः च प्रयोगः निषिद्धः । अतिरिक्तं धनादिकं प्रथमदिने एव कार्यालयस्य अधिकोषे स्थातनीयम् । परिसरस्य अपवित्रया संस्कृतेतरभाषया व्यवहारः नियमानामुल्लङ्घनम् इत्यादिभिः कारणैः प्रशिक्षार्थी शिविरात् बहिष्कृतः स्यात् । प्रशिक्षणात् परं स्वस्थाने सम्भाषणशिविरस्य अन्यविध-संस्कृतकक्ष्यायाः वा सञ्चालनस्य मान्सिकता स्यात् । वर्गस्य वैशिष्ट्यानि अहोरात्रम् अखण्डं संस्कृतवातावरणम् । संकृतसम्भाषणशिविरस्य अन्यविधकक्ष्यायाः वा सञ्चालनस्य प्रशिक्षणं परिकल्पना च । नूतनभाषाभ्यासिभ्यः प्राप्तप्रशिक्षणेभ्यः च पृथक्-पृथक् प्रशिक्षणम् । भाषाशिक्षणक्षेत्रे आविष्कृतानाम् अत्याधुनिकपद्धतीनां तन्त्राणां च परिचयः प्रत्यक्षप्रयोगश्र्च । संस्कृतकार्यस्वरूपस्य समग्रः परिचयः । करणीएयानां संस्कृतकार्याणां विषये ज्येष्ठानां मार्गदशनम् । संस्कृत-संस्कृतिसम्बद्धाः अन्ये बहवः विषयाः । संस्कृतभारत्याः सर्वविधानि पुस्तकानि उपलभ्यन्ते ।.
